Храм роду Флавіяў

Храм роду Флавіяў () — колішняе старажытнарымскае культавае збудаванне ў Рыме, прысвечанае членам дынастыі Флавіяў, якое размяшчалася на ўзгорку Квірынал. Быў пабудаваны ў канцы I стагоддзя н. э. пры імператары ДаміцыянеDa̧browa, Edward. 1996. «The Origin of the „Templum Gentis Flaviae“: A Hypothesis.» Memoirs of the American Academy in Rome 41:153-161..

Храм знаходзіўся на тэрыторыі Ad Malum Punicum, на месцы побач з сучасным скрыжаваннем вуліц Via XX Settembre і Via delle Quattro FontaneCoarelli, F. 1995. «Gens Flavia, templum» in E. M. Steinby ed., Lexicon Topographicum Urbis Romae 2:368-9.. Гэты зямельны ўчастак знаходзіўся недалёка ад рэзідэнцый імператара Веспасіяна (месца нараджэння Даміцыяна) і брата Веспасіяна .

Храм упершыню згадваецца ў Кнізе IX «Эпіграм» Марцыяла, апублікаваных каля 94 года н.э. Даследчыкі робяць з гэтага выснову, што храм быў пабудаваны і прысвечаны да канца кіравання Даміцыяна і яго ўзвядзенне было кульмінацыяй абагаўлення яго старэйшага брата Ціта, дачкі Ціта Юліі Флавіі і ўласнага сына Даміцыяна, які памёр у маленствеMartial Epigrams IX.20.1.

У 96 годзе н. э. у храм ударыла маланкаSuetonius Domitian 15. Верагодна, ён быў пашыраны пры Клаўдзію II прыкладна ў 268-270 гадахScriptores Historiae Augustae Claudius Gothicus 3.6.

Шэраг фрагментарных скульптур, выкананых з пентэліконскага мармуру, навукоўцы звязваюць з гэтым храмам. Гэтыя фрагменты былі раскіданы па рынку твораў мастацтва, прычым некаторыя з іх засталіся ў Італіі, а іншыя былі вывезены ў Злучаныя Штаты АмерыкіKoeppel, G. M. 1980. «Fragments from a Domitianic Monument in Ann Arbor and Rome.» Bulletin, Museums of Art and Archaeology, The University of Michigan 3:14-29..

 Крыніцы 

 Літаратура 
 John Ferguson, The Religions of the Roman Empire, Cornell University Press, 1985
 Samuel Ball Platner and Thomas Ashby, A topographical dictionary of Ancient Rome, Oxford University Press, 1929
 Filippo Coarelli, Rome and environs, an archaeological guide, University of California Press, 2007

 Спасылкі 

Катэгорыя:Страчаныя старажытнарымскія збудаванні Рыма